b'\n_START_ARTICLE_\nMihail Mordvinov\n_START_SECTION_\nBiografie\n_START_PARAGRAPH_\nDup\xc4\x83 absolvirea liceului Aleksandrovsk \xc3\xaen 1884, a fost \xc3\xaencadrat \xc3\xaen Ministerul imperial al Afacerilor Externe._NEWLINE_\xc3\x8en 1887 s-a stabilit la domeniul s\xc4\x83u din gubernia Samara, unde de\xc8\x9binea 10.069 de zeciuieli, fiind ales magistrat onorific. \xc3\x8en 1891 s-a al\xc4\x83turat supraveghetorilor rurali din \xc8\x9binutul Buguruslansk, iar \xc3\xaen anul urm\xc4\x83tor a fost ales \xc3\xaen func\xc8\x9bia de pre\xc8\x99edinte al consiliului de zemstv\xc4\x83 din aceea\xc8\x99i gubernie. \xc3\x8en 1893 a fost ales mare\xc8\x99al al nobilimii din \xc8\x9binutul Bugulma, pozi\xc8\x9bia pe care a ocupat-o p\xc3\xa2n\xc4\x83 \xc3\xaen 1899. \xc3\x8en perioada 1905\xe2\x80\x931909 a \xc3\xaendeplinit func\xc8\x9bia de mare\xc8\x99al al nobilimii din \xc8\x9binutul Buguruslan._NEWLINE_La 30 iunie 1909 a fost numit viceguvernator al Basarabiei, iar la 31 decembrie 1910 a fost transferat la aceea\xc8\x99i pozi\xc8\x9bie \xc3\xaen regiunea Ural. Mordvinov a avut gradele de consilier de stat (1907) \xc8\x99i \xc8\x99ambelan (1907)._NEWLINE_Dup\xc4\x83 Revolu\xc8\x9bia din Octombrie a emigrat \xc3\xaen Polonia, unde a \xc8\x99i decedat \xc3\xaen 1927.'